દોઢેક વર્ષ પહેલા સામાન્ય સભામાં પાણીના પ્રશ્ને ગરમાગરમી થઇ ત્યારે કોંગ્રેસના બે મહિલા નગરસેવકના પતિઓ પ્રેક્ષક ગેલેરીમાં હતા એ અંદર આવી ગયા અને પછી બંને પક્ષે ઝપાઝપી થઇ હતી અને આ બનાવ બાદ ગૃહની ગરિમા ના જળવાતી હોવાના પ્રશ્ને પ્રેક્ષક ગેલેરીને તાળા મારી દેવાયા છે. કોંગ્રેસ દ્વારા વારેવારે માગણી થઇ છે પણ એ સ્વીકારવામાં આવી નથી અને અત્યાર સુધીમાં રાજકોટ મતદાર એકતા મંચે આ મુદ્દે વિરોધ કર્યો છે. આ સિવાય કોઈ જાહેર સંગઠન દ્વારા કોઈ વિરોધ થયો નથી.